Cuneiform Tablet TC 1 16
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na a-na-lí a-šùr-i-dí ù a-mur-DINGIR qí-bi-ma 20 mu-ta-tum ša ki-ib-ší-im 8 mu-ta-tum ša up-ki-im 16 e-li-a-tum i-a-tum 1 e-li-tum ša kà-ṣa-re-e 1 iš-té-et ša a-na-lí 1 e-li-tum ša a-šùr-i-dí 3 e-li-a-tum ku-nu-a-tum-ma ša-ni-am gu₅-ul-gu₅-lam i-ṣé-er ANŠE.ḪI.A lá ta-na-dí-a ù 15 ANŠE ṣa-lá-mu 8 a-tù-nu ṣa-ri-du mì-šu ša áš-ta-na-me-ú-ma 13 na-ru-qá-tim ša gu₅-ul-gu₅-lim a-ṣé-er e-li-a-tí-a tù-ra-dí-a-ni-ma ANŠE.ḪI-ri-a tù-qá-lá-lá-ni-ma li-bi tù-ša-am-ra-ṣa-ni a-pu-tum iḫ-da-ma ANŠE.ḪI-a ša-ki-lá-šu-nu ú-ku-ul-tám lá ta-bi-i-lá ú a-ṣé-er e-li-a-tí-a ša gu₅-ul-gu₅-li-ku-nu mì-ma la tù-ra-dá KÙ.BABBAR ša a-na qá-tí a-mur-DINGIR a-dí-nu i-na mu-ta-tim iš-té-et šu-uk-na-ma ša-ṣí-ra šu-ma i-na ANŠE.ḪI-a ta-da-ga-lá-ma wa-ni-um i-ba-ší dí-na-šu-ma a-ṣé-er ší-mì-šu-ma KÙ.BABBAR 2 GÍN ra-dí-a-ma ANŠE SIG₅ <big_gap> i pá-ni-ku-nu ša-a-ma <big_gap> ANŠE.ḪI-a ša pu-šu-ke-en₆ iš-tù gu₅-gám-lim ta-e-ra-ni-šu-nu a-na-kam a-šu-mì ANŠE a-na KÙ.BABBAR pu-šu-ke-en₆ <big_gap> a <big_gap> iḫ-da-ma a ṭup-pí-šu-nu ú ú-nu-tí-šu-nu <big_gap>